**FAU ved Åstveit skole**

Referat fra møte 21.02.2023

**Til stede:**
Anja Haukås (leder)
Janne Høyvik Hellebø
Joachim Deisz
Tove Eide Helgesen
Julie Alver Tønsaker (sekretær)

Trym Myrseth (møter for rektor Eli Fjeldstad)

**Meldt forfall:**
Wenche Ytreland
Bente Hjortland

**1. Saker fra rektor v/Trym Myrseth**

* **Kvalitetsoppfølgingsmøte 18. april**
Bergensskolen har fått ny plan for kvalitetsutvikling, og skolene skal våren 2023 planlegge eget utviklingsarbeid og utarbeide en tiltaksplan. Skolene skal gjøre et valg på hvilke av de to tiltakene de skal arbeide med i neste toårsperiode. Åstveit har valgt

tiltak 1: Skolen utvikler systemer og praksiser som sikrer at elevene medvirker og er i dialog om mestring og motivasjon.

* **Prøver ut ny møblering av to klasserom**Man har kastet ut alle konvensjonelle pulter/stoler og kjøpt inn annet møblement med alternative sittemønstre. De nye møblene skal tvinge fram nye måter å tenke på, og være godt egnet til samarbeid. Det er stort potensiale for hyppig ommøblering og dynamisk læringsmiljø.
* **Testing av mobilhotell på 9. trinn**

Etter ønske fra lærerne pga økt uro knyttet til mobilbruk. Lærerne melder at det ikke er noe problem knyttet til å få elevene til å levere telefonene om morgenen.
Det er mye oppmerksomhet rundt dette i media nå, voldsomme tilfeller som trekkes frem. Mobilbruk oppfattes ikke som et så stort problem ved Åstveit, men det er jo tilfeller av ugrei mobilbruk også her.
Skolen vurderer å innføre mobilhotell på resten av skolen fra høsten. Men må innhente erfaringer fra 9. trinn før dette bestemmes.

* **Neste skoleår**

Planleggingen har begynt. Sannsynligvis vil man utvide tirsdagen igjen.

Dette vil gi flere timer tilgjengelig for timeplanlegging, og gi en bedre timeplan for elevene.

* **Nybygg**
Det planlegges for byggestart innen et år. Toalettene skal utbedres midlertidig i påvente av de nye, da disse ikke fungerer tilfredsstillende i dag.
* **ChatGPT**
Skolen jobber med utfordringen, viktig å følge med på utviklingen og lære elevene å forholde seg til kunstig intelligens ift skolearbeid.

**2. Andre saker**

**Henvendelse angående mobilfri skole**
FAU har mottatt e-post angående potensiell skadelig bruk av skjerm og for stor toleranse for mobilbruk ved Åstveit og i den norske skolen generelt. Det jobbes med utprøving av ulike måter å begrense mobilbruken på.

**Henvendelse om å arrangere disco** **på enkelt trinn**
Godt initiativ! Det oppfordres til å ta kontakt med klassekontaktene i slike saker, og arrangere klasse- eller trinnvis. Det blir for omfattende om slike arrangement skal være for hele skolen i regi av FAU. Men sosiale arrangementer for elevene ønskes varmt velkommen.

**Skoleball 31. mai**
Det diskuteres ulike detaljer rundt arrangementet.
Det er sendt forespørsel til rektorene om å forskyve skolestart til kl 9 dagen etterpå.
Det er viktig med nok vakter og et godt organisert vakthold. Det må sikres opplæring og overlapp ved vaktskifte.

**Foredrag for elever og foreldre**
Det jobbes videre med organisering av foredrag ved ekstern foredragsholder, FAU må søke midler.

Åsane, 25. februar 2023
Julie Alver Tønsaker